РЕЗЮМЕ
НА
АНАЛИЗ НА РЕЗУЛТАТИТЕ ОТ ПРОВЕДЕНИЯ ЗА 2023 ГОД. МОНИТОРИНГ В ГОРСКИТЕ ТЕРИТОРИИ, УПРАВЛЯВАНИ ОТ ТП ДГС ГОРНА ОРЯХОВИЦА

Изготвен съгласно Заповед № 390/30.12.2023 г. на Директора на ТП ДГС Горна Оряховица и във връзка с приетите принципи и критерии на Съвета за стопанисване на горите и с оглед изпълнението и спазването на Принцип 8 от Националния стандарт за отговорно управление горите в България 
  
            Финансов план на стопанството:
През 2023 г. стопанството е работило съгласно предвижданията на изготвения и утвърден Финансов план на ТП ДГС Горна Оряховица за годината. Той е разработен на базата на предвижданията на Горскостопанския план на стопанството. Натуралните показатели по видовете лесокултурна дейност, както и разчетите по ползването на дървесина са съобразени с изискванията на нормативната база. Икономическите резултати са добри и са показател за добра организация.
1.2. Социални споразумения:
За 2023 г. има сключен „Браншови колективен трудов договор на работещите в отрасъл „Горско стопанство – стопанисване“ през 2023-2024 година“, от условията на който се ползват и служителите на ТП ДГС Горна Оряховица. Няма договорени допълнителни условия за работещите извън индивидуалното трудово договаряне;
През 2023 г. няма постъпили жалби от страна на работещите в стопанството.
1.3. План / програма за обучение и квалификация на персонала:
За 2023 г. ДГС Горна Оряховица е разработило Програма за обучение за 2023 год. на служителите на стопанството и в нея бяха заложени осем обучения и задължителни инструктажи.
Инструктират се и лицензираните лесовъди на контрагентите, при въвеждането в обектите, в които ще извършват дейност.
1.4. Здравословни и безопасни условия на труд, вкл. на работниците на подизпълнителите:
В стопанството се спазват изискванията на Принцип 2 от Стандарта и на българското законодателство по отношение на осигуряване и спазване на безопасни условия на труд.
1.5. Ангажиране на заинтересованите страни:
            Провеждани са срещи с кметовете на общините, с фирми извършващи дейности в горските територии, с физически лица и др. Служители на стопанството са участвали в различни комисии. Давани са консултации на граждани относно стопанисването на частните гори и т.н.
            Горски педагози и служители от стопанството взеха участие в няколко инициативи по случай Седмица на гората.
1.6. Незаконни/нерегламентирани дейности в горите:
            При изпълнение на служебните си задължения за 2023 год. служителите на стопанството са извършили 706 броя проверки. При част от проверките са констатирани нарушения по ЗГ и ЗЛОД и са съставени общо 3 броя АУАН. Общият обем на дървесината по разкритите и неразкритите нарушения е 141.64 пл.м3. Задържани са 20.60 пр.м3 дървесина, както и 2 бр. бензиномоторни триона, 1 бр. МПС и 1 бр. каруца.
Несертифицираната дървесина /задържана с констативни протоколи или АУАН/ се съхранява отделно от сертифицираната в база за конфискувани вещи, намираща се в разсадник „Джулюница“. Транспортирането на несертифицираната дървесина става с превозни билети, на които не се отразява номерът на сертификата на стопанството и категорията „FSC 100%“. 



1.7. Изпълнение на горскостопанския план:
            ТП „ДГС Горна Оряховица“ съобразява годишното си ползване и натуралните показатели с предвижданията на ГСП, с разпорежданията на Закона за горите и останалите му поднормативни документи, и със съгласувания със СЦДП ДП Габрово финансов план. 
[bookmark: _Hlk137470040]   Средногодишното ползване съгласно ГСП от 2016г. е в размер на 27 450 куб.м. лежаща маса. За 2023г. по финансов план е предвидено да се добие дървесина в размер на 26 117 куб.м. лежаща маса. Реалното добито количество е 21 441 куб.м. лежаща маса /82 % изпълнение/, в т.ч. иглолистна дървесина – 320 куб.м. и широколистна – 21 121 куб.м. По видове сечи разпределението за 2023 г. е както следва:
· От възобновителни сечи – 15 347 куб.м.
· От отгледни сечи – 5 118 куб.м.
· От санитарни сечи – 815 куб.м.
· От технически сечи – 161 куб.м.

 	За целия срок на действие на ГСП 2016 не е допуснато надхвърляне на общото предвидено ползване.
            По отношение на залесяванията: към края на 2023 год. са залесени всички предвидените залесявания по ГСП.
1.8. Промени в границите, собствеността, функционалността и предназначението на територии в рамките на стопанството:
Няма промяна в списъка на ГФС.
1.9. Здравословно състояние на гората:
Санитарното състояние на насажденията в стопанството като цяло е добро, съгласно обяснителната записка за отчета на извършените лесозащитни мероприятия, но се наблюдават частични процеси на съхнене в иглолистните култури и в издънкови насаждения с преобладание на цер, причинени от фитопатогенни гъби. 
През 2023 г. са изведени санитарни сечи върху площ от 233 дка. 
            За 2023 год. няма възникнали пожари в горските територии на ТП ДГС Горна Оряховица. Служители на стопанството са се отзовали при гасенето на над десет пожара в земеделски територии, като така е предотвратена опасността от навлизане на пожарите в горските територии.
[bookmark: _Hlk164693002]През м. ноември 2023 г. на територията на стопанството падна обилен, мокър сняг, който доведе до повреди от абиотични фактори - снеголоми и снеговали в някои насаждения. Своевременно се подават сигнални листи в информационната система на ИАГ и се обследват засегнатите насаждения с представители на ЛЗС София и РДГ Велико Търново.
            Негативни въздействия от антропогенни дейности не са наблюдавани и регистрирани на територията на стопанството.
            ТП ДГС Горна Оряховица следи здравословното състояние на гората и при нужда предприема действия по уведомяване на съответните органи /ЛЗС и РДГ/, своевременно усвояване на повредената дървесина и т.н.
            1.10. Ползване/добиви и горскостопански дейности:
            Няма превишение и на средногодишното ползване по площ на предвидени по ГСП на възобновителните сечи във високостъблени гори. В издънковите гори за превръщане и в широколистните високостъблени, приоритетно се избират и прилагат възобновителни сечи с по-дълъг възобновителен период, каквито са постепенно-котловинните.
През 2023 г. са сключени 4 бр. договори за учредяване право на ползване за устройване на постоянни пчелини в държавни горски територии. Издавани са позволителни за ползване на недървесни горски продукти, от които най-голям е интересът за добив на трюфели – общо 122 бр. за 2023 г. Традиционно има интерес и към събирането на липов цвят – издадени са 5 бр. позволителни за 9500 кг.
            През годината са извършени следните дейности: 
 	- производство на 203209 бр. семенищни, контейнерни и школувани фиданки в Държавен горски разсадник „Джулюница“; 
- отглеждане на горски култури – 48 дка;
- подпомагане на естественото възобновяване – 2330 дка;
- ОМН – 548 дка;
- маркиране – 21 491 м3 стояща маса;
- поддържане на минерализовани ивици – 11 500м.

След проведени срещи с местната власт са задоволени нуждите на местното население от дърва за огрев, по списъци на 11 населени места, като през 2023 г. отчитаме слаб интерес. Закупени са общо 1414 пр. куб.м. дърва за огрев от 183 бр. домакинства, при цена 70,56 лв. с ДДС за 1 пр.куб.м.

1.11. Гори с висока консервационна стойност:
Не са постъпили предложения за изменения и допълване на ДГВКС през годината.
Извършвани са периодични проверки в сайта на РИОСВ и МОСВ, като няма новосъздадени защитени територии и зони на територията на ДГС Горна Оряховица.  
Теренните служители са извършвали мониторинг на видовете от ВКС 1.2., 1.3. и местообитанията от ВКС 3, за което има изготвени формуляри за провеждане на мониторинг.
Здравословното състояние на описаните екосистеми и ГФС е задоволително, в повечето описания строеж е равномерен с проста структура, не се наблюдават големи отворени пространства в описаните гори. Не се наблюдава голямо наличие на биотопна дървесина с диаметър по-голям от 22 см. Не се наблюдават сукцесионни процеси.
Относно ВКС 4 – не са наблюдавани и сигнализирани ерозионни процеси, както и проблеми с водните обекти и вододайните зони. Няма регистрирани и въздействия върху източници на питейна вода и други ползвания на водни ресурси.
Естествените гори край водните обекти са включени в ГФС (съответно подлежат и на мониторинг по ВКС3) и могат да изпълняват своите противоерозионни и естетически стойности без те да се нарушават от антропогенните дейности, като не са сигнализирани деградационни процеси, както и незаконни дейности. 
Не са констатирани и сигнализирани ерозионни процеси на територията на стопанството.
Горите с ВКС 5 – не са постъпвали предложения за изменение или включване на нови територии като гори важни за местното население.
За обектите посочени във ГВКС 6 от Доклада за ГВКС няма постъпили данни за промяна в тяхното състояние. При планиране и провеждане на дейности в насажденията попадащи във ВКС 6 са спазени изискванията на ДГВКС.
Попълват се формуляри за предварителната оценка за въздействието върху околната среда преди маркирането на насажденията и са приложени към досиетата на маркираните насаждения. Служителите отразяват наличието на ВКС в карнет-описите и технологичните планове на маркираните подотдели.
1.12. Представителни образци от естествени горски екосистеми:
Списъкът на представителните образци на естествените горски екосистеми е с последна актуализация от 2021 год., настоящата площ на представителните образци е 1472,8 ха и отговаря на изискването за 10% представителност.
Към настоящия момент ГФС са с обща площ 730,80 ха, като е спазено изискването за 5% от площта на стопанството. Няма промени в списъка на ГФС през 2023 год.
Теренните служители са извършвали мониторинг екосистемите от ВКС 3, за което има изготвени формуляри за провеждане на мониторинг на екосистеми.
1.13. Въздействие на дейностите по управление върху околната среда:
            При набирането на лесосечен фонд за годината, служителите на стопанството се съобразяват с предвидените в ГСП мероприятия, като ги съобразяват с промените в нормативните документи, както и с изискванията на Стандарта. При възобновителните сечи в издънкови гори за превръщане в семенни и в широколистните високостъблени,  с приоритет се избират и провеждат сечи с дълъг възобновителен период, като възобновителни сечи в тези гори предимно са постепенно-котловинна сеч. Голи сечи са приложени в насажденията от акациев стопански клас. Отгледните сечи се провеждат основно по комбиниран метод. Запазват се единично срещащите се и ценни дървесни видове.
            Макар и посочена в Списъка на инвазивните чужди видове бялата акация (Robinia pseudacacia) от години е натурализирана в ТП ДГС Горна Оряховица и е от стопанско значение за стопанството. За годината няма увеличение на площта на акациевите гори – не са извършвани залесявания с акация.
През годината теренните служители са извършвали мониторинг екосистемите от ВКС 3.
 Също така са наблюдавани и описани видове описани в ГВКС 1.2. и 1.3. 
През 2023 год. не са използвани биологични агенти, пестициди и торове на територията на стопанството.
            Няма установени негативни въздействия върху водни ресурси, вследствие на проведените горскостопански дейности, както и в следствие на други дейности извън горскостопанските. Също така няма установени негативни въздействия върху почвите (ерозия, уплътняване, замърсяване, др.) вследствие на проведените горскостопански дейности.
            Състоянието на постоянни и временни горски пътища е добро.
            Спазват се изискванията на системата за управление на отпадъците.
1.14. Въздействие на дейностите по управление върху социалната среда:
За годината няма постъпили жалби и сигнали, свързани с правата и собствеността на местните общности.
            Няма регистрирани въздействия върху източници на питейна вода и други ползвания на водни ресурси – съгласно мониторинга на ВКС 4.1 от Доклада за ГВКС.
            Има подадени заявления и съответно издадени позволителните за ползване на недървесни горски продукти на местни фирми, както и  от физически лица. 
            През годината за нуждите на местното население са продавани дърва за огрев.
            В обектите посочени във ВКС 6 от Доклада за ГВКС няма постъпили данни за промяна в тяхното състояние.
1.15. Промени в околната среда:
Теренните служители са извършвали мониторинг на видовете от ВКС 1.2., 1.3. и местообитанията от ВКС 3, за което има изготвени формуляри за провеждане на мониторинг.
През годината в ГТДС са наблюдавани единично срещани екземпляри от някои от описаните в Доклада за ГВКС видове, като са попълнени формуляра за мониторинг.
            Защитени територии и зони – няма промяна по тях. В сайта на РИОСВ Велико Търново няма публикувани нови планове за управление.
 
 
 




Изготвил: ……/п/…………. 
           инж. Грета Радковска 

